<translate>  Dis debate give many pipo di opportunity to know di true position of President Muhammadu Buhari goment ontop subsidy payment. Wen dem dey campaign to enta power, APC say dem go remove di payment of subsidy, wey be one area wey magomago full for Nigeria. Dis goment don tok many times before say dem no dey pay subsidy to import petrol products, and dat na even one of di reason dem increase fuel price to N145 wen dem enta goment. But wen di presenter of di debate Imoni Amarere ask di vice-president about subsidy, im say federal goment no fit remove petroleum subsidy now because e go affect Nigerians well-well. Im say petrol price fit reach N220 if dem remove am. Im say today, NNPC na di only pipo wey dey import petrol for di kontri. So, na from NNPC balance sheet na im dem dey collect di subsidy. E no get any kontri inside dis world even di ones wey rich well-well wey no dey do subsidy. 